ที่ประชุม? กกต.มีมติให้ส่งศาลรัฐธรรมนูญวินิจฉัย? ยุบพรรคไทยรักษาชาติ? กรณีเสนอชื่อแคนดิเดตนายกรัฐมนตรี
การประชุมคณะกรรมการการเลือกตั้ง (กกต.)? วันนี้ มีการพิจารณาคำร้องให้ยุบพรรคไทยรักษาชาติ จากกรณีเสนอรายชื่อแดนดิเดตนายกรัฐมนตรี ขัดรัฐธรรมนูญ โดยมีมติส่งศาลรัฐธรรมนูญวินิจฉัยยุบพรรคไทยรักษาชาติ เนื่องจากเข้าข่าย ผิด พ.ร.ป.ว่าด้วยพรรคการเมือง มาตรา 92 (2) กระทำการอันเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์ทรงเป็นประมุข และระเบียบ กกต.ว่าด้วยการหาเสียงเลือกตั้ง? ทั้งนี้เมื่อ กกต.ส่งเรื่องให้ศาลรัฐธรรมนูญพิจารณาแล้ว ศาลรัฐธรรมนูญ จะสั่งให้พรรคการเมืองระงับการกระทำใดไว้เป็นการชั่วคราวตามคำร้องของคณะกรรมการการเลือกตั้ง นายทะเบียนพรรคการเมือง หรืออัยการสูงสุดแล้วแต่กรณี ก็ได้อย่างไรก็ตาม? เมื่อศาลรัฐธรรมนูญมีคำสั่งยุบพรรคการเมืองใดแล้ว ห้ามมิให้มีการใช้ชื่อ ชื่อย่อ หรือภาพเครื่องหมายของพรรคซ้ำกับพรรคที่ถูกยุบ และห้ามอดีตคณะกรรมการบริหารพรรคที่ถูกยุบพรรคและเพิกถอนสิทธิสมัครรับเลือกตั้งไปจดจัดตั้งพรรคการเมืองใหม่ได้ ตามกำหนด 10 ปี